《宿昭陵斋房呈溟南赵馆丈》
明代·赵用贤

先皇原庙俯层阴，肃穆嗣官奉御心。
月露夜零千嶂晓，风泉寒咽九龙吟。
空传遗舄留园寝，犹想呜珂直禁林。
绣草宣台何日事，侍臣唯有泪沾襟。

作者简介：（1535—1596）苏州府常熟人，字汝师，号定宇。隆庆五年进士。万历初，授检讨。疏论张居正父丧夺情，与吴中行同杖除名。居正死，复故官，进右赞善。历官南京祭酒、吏部侍郎。二十一年，为王锡爵排挤罢归。工诗文，与王道行等称“续五子”；又与胡应麟等称“末五子”。有《国朝典章》、《三吴文献志》、《因革录》、《松石斋集》等。